Беларусь займае высокае месца – 36-е. Яна набрала 4,8 пункты. Намесьнiк дырэктара ў пытаньнях Цэнтральнай i Ўсходняй Эўропы арганiзацыi Transparency International Мiклас Маршал гэта тлумачыць пэўнай складанасьцю аналiзу ў такiх краiнах, як Беларусь, дзе эканомiка практычна цалкам кантралюецца дзяржавай, дзе вельмi малыя дачыненьнi памiж прызначанымi кiраваць эканомiкай чыноўнiкамi i свабоднымi бiзнэсоўцамi. Апошнiх у Беларусi нiкчэмная колькасьць. А агляды, якiя рыхтавалi розныя iнстытуты, грунтавалiся менавiта на апытаньнях бiзнэсоўцаў наконт таго, наколькi складана падкупiць дзяржаўных чыноўнiкаў, i супастаўлялiся з адчыненасьцю эканомiкi. Гэта аксыёма – чым болей прыватызаваная эканомiка, тым меней грунту для карупцыi. І наадварот. Таму аўтары справаздачы сумняюцца ў адпаведнасьцi такога высокага рэйтынгу Беларусi рэальнаму стану рэчаў. А Армэнiю з гэтай прычыны i ўвогуле не ўключылi ў сьпiс.